ക്ഷീരമേഖലയില് 18 ലക്ഷം രൂപയുടെ നാശം കോട്ടയം: കഴിഞ്ഞ ദിവസങ്ങളിലുണ്ടായ മഴയിലും വെള്ളപ്പൊക്കത്തിലും ജില്ലയിലെ ക്ഷീരമേഖലയില് 18 ലക്ഷം രൂപയുടെ നാശം. പ്രാഥമിക കണക്കാണിത്. കാഞ്ഞിരപ്പള്ളി, ഈരാറ്റുപേട്ട, ഏറ്റുമാനൂര് ബ്ലോക്കുകളിലാണ് നഷ്ടം നേരിട്ടത്. ഒന്പതു തൊഴുത്തുകള് പൂര്ണമായും 11 എണ്ണം ഭാഗികമായും തകര്ന്നു. രണ്ടു പശുക്കള് ചത്തു. നൂറു ചാക്ക് കാലിത്തീറ്റയും ആയിരം കിലോ വൈക്കോലും വെള്ളം നനഞ്ഞ് നശിച്ചു. നാലര ഏക്കര് തീറ്റ പുല്കൃഷി തോട്ടം വെള്ളത്തില് മുങ്ങി. ദുരന്ത സാഹചര്യത്തില് 2,500 ലിറ്റര് പാല് സംഭരിക്കാനും വിതരണം ചെയ്യാനും സാധിക്കാതെ വന്നതിനെ തുടര്ന്നും സാന്പത്തിക നഷ്ടമുണ്ടായി. കാഞ്ഞിരപ്പള്ളി ബ്ലോക്കില് പ്രവര്ത്തിക്കുന്ന ക്ഷീരസംഘളുടെ കെട്ടിടങ്ങള്ക്കും പാല് പരിശോധന ഉപകരണങ്ങള്ക്കും നാശമുണ്ടായതായി ക്ഷീരവികസന വകുപ്പ് ഡെപ്യൂട്ടി ഡയറക്ടര് സില്വി മാത്യു പറഞ്ഞു.